宗廟九德之歌辭
作者：褚亮
朝代：唐

paragraphs: 皇祖誕慶，於昭於天。
積德斯遠，茂緒攸（一作「攸緒」）先。
繼天應曆（一作「維文應曆」），神武弘宣。
肇跡嬀水，成功版（一作「坂」）泉。
道光覆載，聲穆乾元（一作「吉先」），式備犧象，用潔牲牷。
禮終九獻，樂展四懸。
神貺景福，遐哉永年。
（見中華書局排印本《初學記》卷十三）（按：《全唐詩》卷八八二《補遺》已收此詩，有缺文，故重錄出。
注「一作」者，爲《全唐詩》所收本異文。
）。